text: Faldt død om under cykeltur
  06 september 2010 kl. 14.07
  Den ældre mand, som døde søndag eftermiddag på Storegade i Esbjerg, døde formentlig af naturlige årsager. Manden, der blev fundet ved siden af sin cykel, er blevet identificeret og pårørende er underrettet.
  Det drejer sig om en 64-årig mand. 
  Mandens læge er blevet afhørt og et ligsyn har ikke givet formodninger om andet en naturlige årsager. 
  - Så er det tilfældingt, at manden dør, mens han sidder på sin cykel, siger de hos lokalpolitiet i Esbjerg. 
  Flere tililende forsøgte sig med førstehjælp inden ambulancen kom til stedet, men forgæves.
  